

**Павлодар индустриалды институтын қазақ мемлекеттiк техникалық университетi етiп қайта құру туралы**

Қазақстан Республикасы Министрлер Кабинетiнiң қаулысы 21 шiлде 1992 ж. N 615

      Қазақстан Республикасының Министрлер Кабинетi қаулы етедi:

      1. Қазақстан Республикасы Бiлiм министрлiгiнiң, Қазақстан
Республикасы Жоғарғы Кеңесiнiң Ғылымды және халыққа бiлiм берудi
дамыту мәселелерi жөнiндегi, Өнеркәсiптi, көлiктi және байланысты
дамыту мәселелерi жөнiндегi комитеттерiнiң 1992 жылғы шiлдеден
бастап Қазақстан Республикасының Бiлiм министрлiгiне бөлiнген
бюджет қаражаты шеңберiнде Павлодар индустриалды институтын Қазақ
мемлекеттiк техникалық университетi етiп қайта құру туралы
Қазақстан Республикасының Экономика жөнiндегi мемлекеттiк
комитетiмен және Қаржы министрлiгiмен келiсiлген ұсынысы
қабылдансын.

      2. Қазақстан Республикасының Бiлiм министрлiгi осы
университеттiң құрылымын, республиканың инженер кадрлары жөнiндегi
қажетiн қанағаттандырарлықтай мамандықтар мен мамандандыру
тiзбесiн анықтасын.

      3. Қазақстан Республикасының Баспасөз және бұқаралық ақпарат
министрлiгi, Бiлiм министрлiгi Қазақ мемлекеттiк техникалық
университетiнде өзiнiң полиграфиялық базасы болуы және оған
баспа қызметiмен шұғылдану хұқын беру мәселесiн шешетiн болсын.

 Қазақстан Республикасының
 Премьер-министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК